Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: A jogtalan fogvatartás jogkövetkezményeit az Rtv. külön nem szabályozza, de más jogszabályi elõírások tartalmaznak rendelkezést az ilyen esetekre. A Büntetõ Törvénykönyvrõl szóló 1978. évi IV. törvény (a továbbiakban:
Paragraph Index: 1057

b) pontja nem sérti az Alkotmány 55. § (1) bekezdésének rendelkezését. 3.3. Az indítványozó az Rtv. 38. § (1) bekezdésében a személyazonosság megállapítása végett alkalmazott közbiztonsági õrizetet aránytalan jogkorlátozásra vezetõ rendõri intézkedésnek tartja, a (2) bekezdés szabályozásából pedig a „vagy elrejtõzésétõl alaposan tartani kell” szövegrészt tekinti alkotmányellenesnek. 3.3.1. Az Alkotmánybíróság elsõként azt a rendelkezést vizsgálta, amely a személyazonosság megállapítása miatt lehetõvé teszi az elõállított személy szabadságának 24 óra idõtartamú korlátozását. A Szolgálati Szabályzat 37. § (1) és (2) bekezdése értelmében a személyazonosság megállapítható az elõállítás mellõzésével, vagy az elõállítás idõtartama (8+4 óra) alatt, ha az intézkedéssel érintett személy az azonosításban együttmûködik. Az igazolás megtagadása vagy egyébként az azonosítást elõsegítõ adatok közlésének szándékos elmulasztása, illetõleg félrevezetõ adatok közlése vezethet oda, hogy az elõállításra rendelkezésre álló idõ nem bizonyul elegendõnek a személyazonosság megállapítására. A közbiztonsági õrizet elrendelésénél számottevõ szerepet játszik az érintett személy akarata, aki az õrizetbe vétel alól a hatósággal való együttmûködés esetén mentesülhet. Ennek hiányában a korlátozás indokoltsága mindaddig fennáll, amíg az alkotmányosan elfogadható cél, vagyis a személyazonosság megállapítása folyamatban van. A személyi szabadság ezen okból, és ilyen mértékû törvényi korlátozása tehát nem tekinthetõ aránytalannak. A fentiek alapján a közbiztonsági õrizetnek a személyazonosság megállapításához kapcsolódó elrendelése nem sérti az Alkotmány 55. § (1) bekezdésében meghatározott személyi szabadsághoz fûzõdõ alapjogot, ezért az Alkotmánybíróság az indítványt e részében elutasította. 3.3.2. Az Rtv. 38. § (2) bekezdése a közbiztonsági õrizet egy másik jogcímét határozza meg, amely szerint 72 óra idõtartamra korlátozható a pártfogó felügyelet alá helyezett személy (feltételes szabadságra bocsátott elítélt, illetve a javítóintézetbõl ideiglenesen elbocsátott fiatalkorú) szabadsága, feltéve, ha a hatóság elõl elrejtõzött vagy elrejtõzésétõl alaposan tartani kell. Az indítványozó ez utóbbi fordulat alkotmányellenességének megállapítását kérte. A Btk. 70. § (1) bekezdés 7. pontja alapján a pártfogó felügyelet büntetõjogi intézkedés. A Btk. 82. §-a határozza meg a pártfogó felügyeletre vonatkozó általános szabályokat. E szerint pártfogó felügyelet elrendelésének akkor van helye, ha a feltételes szabadság, illetve a próbaidõ eredményes elteltéhez az elkövetõ rendszeres figyelemmel kísérése szükséges. A pártfogó felügyelet alatt álló személy köteles a jogszabályban és bírósági határozatban elõírt magatartási szabályokat megtartani, a pártfogóval rendszeres kapcsolatot tartani és részére az ellenõrzéshez szükséges felvilágosítást megadni. A magatartási szabályok kötelezettségeket és tilalmakat írnak elõ annak érdekében, hogy a pártfogolt képessége szerint dolgozzék, és törvénytisztelõ életmódot folytasson. Ilyen különösen a munkával, a kereset felhasználásával, az idõszakos jelentkezéssel, az esetleg szükséges gyógykezeléssel, megelõzõ-felvilágosító egészségügyi szolgáltatáson való részvétellel kapcsolatos kötelezettség, illetõleg a lakó- és munkahely önkényes megváltoztatásának, meghatározott helyek látogatásának vagy egyes személyekkel való érintkezésének a tilalma. Összefoglalóan megállapítható, hogy a pártfogó felügyelet az elítéltek ellenõrzését, irányítását, a társadalomba beilleszkedésük segítését és támogatását szolgáló olyan intézkedés, melyet önállóan nem, hanem csak más jogintézményekhez kapcsolódva lehet a bíróság mérlegelése alapján, vagy kell a törvény kötelezõ rendelkezéseibõl következõen elrendelni. A pártfogó felügyeletnek a fiatalkorúakra vonatkozó speciális szabályait a Btk. 119. §-a tartalmazza. E szerint a felfüggesztett szabadságvesztésre ítélt, a próbára bocsátott, a feltételes szabadságra bocsátott, a javítóintézetbõl ideiglenesen elbocsátott és az a fiatalkorú, akivel szemben a vádemelést elhalasztották, pártfogó felügyelet alatt áll. A pártfogó felügyelet célja a fiatalkorú társadalmi beilleszkedésének elõsegítése valamint az általános, és a bíróság, illetve az ügyész által elõírt külön magatartási szabályok betartásának az ellenõrzése. Ennek keretében a pártfogolt köteles a pártfogóval rendszeres kapcsolatot tartani, a pártfogónál a megjelölt idõpontban jelentkezni, részére a szükséges felvilágosítást — különösen lakó-, illetve tartózkodási helyének, munkahelyének, illetve tanulmányai helyének, valamint családi körülményeinek megváltozásával kapcsolatos tényeket bejelentve — megadni. A büntetések és az intézkedések végrehajtásáról szóló

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes